google/wiki40b huggingface dataset:
Malgorzata Jaworska

Biografi

Hun har holdt konserter i en rekke land og deltatt på internasjonale festivaler. Hun har også flere CD-innspillinger bak seg. Hennes repertoar spenner fra Bach til samtidsmusikk og hun har høstet særlig rosende omtale for sine tolkninger av Frédéric Chopins musikk. 
Siden 1984 har Jaworska bodd i Norge, og hun har etter hvert føyd den norske komponisten Thomas Tellefsen til sitt repertoar. Malgorzata Jaworska får mye av æren for at T. Tellefsen har fått sin renessanse. Hun har spilt en rekke av hans komposisjoner både i Kraków og Warszawa, samt i en rekke norske byer. I 2006 fremførte hun T. Tellefsens Klaverkonsert g-moll, op. 8 for første gang i Polen. I 2014  og i 2016  spilte hun hans verker i Wien. Jaworska har spilt inn alle klaververkene til Thomas Tellefsen på fire CD-er (verdenspremiere – plateselskapet Acte Préalable) som ble dedikert H.M. Dronning Sonja i forbindelse med hennes 70-årsjubileum.
I Arendal gamle rådhus fremførte pianisten verker til T.D.A. Tellefsen og F. Chopin for H.K.H. Kronprins Haakon og H.K.H. Kronprinsesse Mette-Marit under deres fylkesbesøk i Aust-Agder i 2010.
Malgorzata Jaworska var medlem av æreskomitéen for feiringen av Chopin 200-årsjubileum i Norge ved Republikken Polens ambassade i Oslo, og spilte finale – konserten for Chopin 2010 i Norge i den polske ambassaden den 1. mars 2011.
Hun vant prisen «Fremragende polakk»  i Norge 2013 i kategorien kultur.
Slagen Idrettsforening

Slagen Idrettsforening (stiftet 11. mai 1924) er et idrettslag fra Slagendalen i nærheten av Tønsberg.
Slagen har en gressmatte og tre kunstgressbaner lokalisert ved det lokalkjente Framhuset. Her blir det avholdt hyppige bingokvelder som har vært en viktig inntektskilde for klubben.

Fotball

Klubbens A-lag i fotball ligger i 7. divisjon, etter at de rykket opp fra 8. divisjon i 2018. Slagen IF sitt A-lag er et samarbeid med Åsgårdstrand IF. Spiller under navnet Slagen IF/Åsgårdstrand 2.
Tumkur (distrikt)

Demografi

Ved folketellingen i 2011 var det 2 681 449 innbyggere i distriktet, mot 2 584 711 i 2001. Den urbane befolkningen utgjør 22,48 % av befolkningen.
Barn i alderen 0 til 6 år utgjorde 9,41 % i 2011 mot 11,92 % i 2001. Antallet jenter i den alderen per tusen gutter er 952 i 2011 mot 949 i 2001.
Oates forlandsbre

Oates forlandsbre er en omfattende lavtliggende forlandsbre øst for Kirkwood Range. Den dekker hele kystsletten mellom Fry- og Mawsonbreen i Victoria Land. Den ble kartlagt i 1957 og navnsatt av den nordlige landmålingsgruppen fra New Zealand under Commonwealth Trans-Antarctic Expedition (1956–58) og fikk avn etter kaptein Lawrence E.G. Oates som samm med Robert F. Scott og tre andre omkom på vei tilbake fra Sydpolen i 1912.
Mulan (Harbin)

Mulan (kinesisk: 木兰县; pinyin: Mùlán Xiàn) er et fylke i provinsen Heilongjiang i Folkerepublikken Kina. Det ligger i den subprovinsielle by Harbin.
Befolkningen var på 256 302 innbyggere i 1999.
Rougier Hill

Rougier Hill er en isfri ås like øst for LaPrade Valley i de nordlige deler av Cumulus Hills, over sørsiden av McGregorbreen. Den ble navngitt av Texas Tech Shackleton Glacier Expedition (1964–65) etter Michael Rougier, en fotograf for Life Magazine som ble alvorlig skadet under en tur på denne åsen.
QXL Auksjon Norge

QXL.no/DinSide Auksjon er Norges første nettauksjon. Nettauksjonen ble startet av Tore Godager i 1998, og endret navn til QXL da den ble kjøpt opp i 1999.
QXL var da en del av Dot com-boblen, men klarte seg gjennom de tøffe tidene som fulgte.
Selskapet er en markedsplass der en kan selge nye eller gamle varer. I tillegg til auksjoner tilbyr selskapet også fastprisannonser, en form for rubrikkannonser. For oversiktens del, er siden delt opp i kategorier.
QXL fikk i 2007 Gulltaggen for beste norske E-handelsside, og er Norges nest største markedsplass.
I mars 2013 ble QXL Norge og QXL Danmark kjøpt av Lauritz.com 
QXL innførte hammerslaggebyr på 5 kr pr kjøp den 20. februar 2014. Gebyret ble betalt av kjøper. Fra 1. juni 2017 ble gebyret fjerna. I stedet ble det innført suksessgebyr for selger på 10 kr fra samme dato i tillegg til provisjonen på 8 %.
Rødkantfly

Utseende

Et middelsstort (vingespenn 35 – 41 mm), brokete nattfly. Forkroppen (thorax) er brungul eller rødbrun i midten, grå på sidene, en klokkeformet, svart tegning skiller de to fargene. Forvingen er lysgrå, den ytterste delen og en stor flekk ved bakkanten ca. 1/3 ut i vingen er okerfarget. Nyre- og ringmerkene er svartkantede og tydelige med mørk eller okerfarget kjerne. Den indre mellomlinjen, som danner ytterkanten på oker-flekken ved bakkanten, er trippel, kraftig i den bakre halvdelen. Den ytre mellomlinjen, som danner yttergrensen for vingens midtfelt, er dobbel, på innersiden bølgete, yttersiden mer jevnt buet. Vingens ytterkanter smalt brunsvart. Bakvingen er lysgul med et bredt, brunsvart bånd langs ytterkanten. Hos hannen er de bakerste bakkroppsleddene kledt med gulhvite hår.

Levevis

Rødkantflyet lever på tørre grasmarker og enger. Larvene lever på ulike urter, blant andre syrer (Rumex spp.), marianøkleblom (Primula veris) og nonsblom (Anagallis arvensis, også kjent som rød pimpernell). De voksne sommerfuglene flyr i august – september og kommer gjerne til lys.

Utbredelse

Den er utbredt i Nord-Afrika, i Europa bortsett fra lengst i nord og vest, i Midtøsten og videre østover til Iran. I Norge finnes den bare langs kysten fra Østfold til Aust-Agder.
Birger Schöldströms pris

Birger Schöldströms pris har blitt delt ut siden 1960 av Svenska Akademien til støtte för litteratur- og personhistorisk forskning. Prisen deles annethvert år og prissummen er på 65 000 SEK.
Gråtrost

Beskrivelse

Gråtrosten er en kraftig bygget trost med forholdsvis lang stjert.  Den er 25–27 cm lang, og har et vingespenn på 39–42 cm, på størrelse med svarttrosten.  Den veier om lag 100 g.
Gråtrosten er askegrå på oversiden av hodet, nakken, overgumpen og på sidene.  Ryggen er kastanjebrun, stjerten sort, mens buken og undergumpen er hvit med kraftige pilspissformede flekker.  Brystet er lyst beige med langsgående streker.  Den har en lys øyebrynsstrek, og er mørk mellom øyet og nebbet.  Nebbet er guloransje med grå nebbspiss.  Den har mørkegrå ben. Kjønnene er like i fjærdrakt.

Lyd

Hannens sang er en skvatrende «prating», iblant med et høyt, tynt «giih».  Varsellyden er et kraftig, gjentatt «tsjakk». I hekketiden har den en skvattrende lyd som kan vare opp mot 3-4 sekunder når den posisjonerer seg i territoriet sitt.

Utbredelse

Gråtrosten hekker i de nordlige delene av Europa, fra helt nord i Skandinavia til sydøstlige Frankrike, nordlige Italia, Slovenia, Kroatia, Russland, nordlige Ukraina, deler av Kaukasus og øst til elven Aldan i Sibir.  Siden 1937 hekker den også helt syd på Grønland.  De fuglene som hekker i den nordligste delen av utbredelsesområdet trekker gjerne sørover om vinteren.  Den er en vanlig vintergjest i Storbritannia og Irland, selv om den sjelden hekker der.
I Norge er den vanlig over hele landet, og spesielt på Vestlandet og i Nord-Norge.  De fleste trekker sørover til sør/vest-Europa i oktober–november, men noen overvintrer også, spesielt om det har vært rikelig med bær.
Arten finnes i: Albania, Aserbajdsjan, Belgia, Bosnia-Hercegovina, Bulgaria, Tsjekkia, Danmark, Egypt, Estland, Finland, Frankrike, Grønland, Hellas, Hviterussland, Island, Iran, Irak, Irland, Israel, Italia, Jordan, Kasakhstan, Kina, Kirgisistan, Kroatia, Kypros, Kuwait, Latvia, Libanon, Libya, Liechtenstein, Litauen, Luxembourg, Malta, Montenegro, Nederland, Nord-Makedonia, Norge, Palestina, Polen, Portugal, Romania, Russland, Saudi-Arabia, Serbia, Slovakia, Slovenia, Spania, Sveits, Sverige, Syria, Tadsjikistan, Tyrkia, Tyskland, Ukraina, Ungarn, Storbritannia, Usbekistan og Østerrike.

Levevis

Gråtrosten legger det åpne redet fortrinnsvis i trær og busker i løv- eller blandingsskog, parker og hager.  Den opptrer som regel i flokk, og til forskjell fra andre troster ruger den helst i kolonier, sannsynligvis for gjensidig forsvar mot kråkefugler og andre eggtyver.  Angripere mot kolonien blir jaget med stor aggressivitet, kraftig varsling og bombardement med avføring, som kan være skadelig for andre fuglers fjærdrakt.  Den har derfor også fått navnet skittrast.
I mai–juni legger hunnen 5–6 lysegrønne egg med brune flekker.  Hunnen ruger i 10–14 dager, hvoretter begge foreldrene forer opp ungene.  Ungene er flyvedyktige etter ytterlige 12–14 dager og forlater da redet.
Om våren og sommeren lever den for det meste av meitemark, men også andre slags smådyr, så som insekter og edderkopper, mens den om høsten og vinteren lever av bær, nedfallsfrukt o.l.
Måkeøyane

Måkeøyane er en øygruppe som ligger ved utløpet av Liefdefjorden i Woodfjorden, på nordsiden av Spitsbergen på Svalbard.
Øyene utgjør totalt anslagsvis 1 km² areal, og er helt flate. Den største er Store Måkeøya. Like nord ligger Andøyane.
Sediment

Sedimenter er små partikler som kan bli transportert av vann eller et annet medium, og som med tiden legger seg ned på bunnen til et lag med faste partikler, i vann eller annen væske. 
Sedimentasjon eller avsetning heter det når materiale legger seg til ro i et lag på bunnen.
Sedimenter kan også bli transportert av vind (eolisk) eller isbreer. Sanddyner i ørkener er eksempler på eolisk transport av sedimenter. Morenebanker er is-transporterte sedimenter. Alle sediment-typer har forskjellige sedimenterings-hastigheter, bestemt av partiklenes kornstørrelse, volum, tetthet og form samt vannets viskositet, som varierer med temperaturen.
Yssingeaux

Geografi

Elva Lignon du Velay renner gjennom kommunen.
Tove Smaadahl

Priser

Tove Smaadahl ble i 2008 tildelt Zola-prisen for sin innsats mot kvinnemishandling. I 2009 tok hun imot LOs likestillingspris på vegne av Krisesentersekretariatet. I 2012 ble hun tildelt Gina Krog-prisen.
Zhang Bao

Zhang Bao (tradisjonell kinesisk: 張寶, forenklet kinesisk: 张宝, pinyin: Zhāng Bào, Wade-Giles: Chang Pao, død 184) var en opprørsleder under de gule turbaners opprør mot slutten av Handynastiets tid i Kina. Han var lillebror til Zhang Jiao og storebror til Zhang Liang, de andre to hovedledere. Han ble utropt til landgeneral i pakt med Zhang Jiaos lære.
Etter Zhang Jiaos død vinteren 184 overtok Zhang Bao og Zhang Liang som opprørets ledere. Men deres lederskap var mindre effektivt. Zhang Liang ble nedkjempet og drept av den keiserlige general Huangfu Song ved Guanzhong. Kort etter gikk Huangfu til angrep på Zhang Bao ved Xiaquyang (i dag Jinzhou) og halshugde ham.
Kjell Hjertsson

Karriere som fotballspiller

Hjertsson debuterte for Malmö FF i Allsvenskan 2. mai 1940 i en kamp mot Hammarby IF, 17 år gammel. Hjertsson spilte totalt 176 kamper i Allsvenskan, de fleste for Malmö FF, men også for Råå IF tidlig på 1950-tallet. Kjell Hjertsson spilte 29. mai 1944 en kamp sammen med brødrene Arne Hjertsson og Sven Hjertsson mot AIK på Råsunda, hvor Malmö FF sikret seg første svenske mesterskap i fotball. Dette var også første og eneste gangen at alle tre brødrene spilte sammen på dette nivået.
Hjertsson tilhørte Malmö FF-generasjonen som spilte 49 kamper på rad uten tap i Allsvenskan. Sesongen 1949-1950 ble Hjertsson igjen svensk mester med Malmö FF.
Konkurransen om plassene på Malmö FFs førstelag tilspisset på denne tiden, og i 1950 forlot Hjertsson Malmö FF til fordel for Råå IF, sammen med lagkameratene Walle Ek og Gustaf Nilsson. Råå sikret seg, etter opprykk fra division II, sesongen 1950-51 sensasjonelt andreplassen i Allsvenskan. Hjertsson spilte 29 kamper og scoret tre mål for laget de to sesongene Råå IF var i Allsvenskan.

Etter fotballkarrieren

Kjell Hjertsson satt i Malmö FFs styre fra 1966 til 1983.
Valerius Flaccus

Identifisering

Flaccus har blitt identifisert på utilstrekkelig grunner på en poetvenn av Martialis, en innfødt fra Padova nord i Italia, og i trengende omstendigheter; men da han var et medlem av Sacriskollegiet, som hadde ansvaret for de sibyllinske bøkene, må han ha vært godt stilt økonomisk. Subskripsjonen av et manuskript i Vatikanbiblioteket, som legger til navnet Setinus Balbus, peker på at Flaccus har vært en innfødt av Setia i Latium. Den eneste antikke forfatteren som nevner ham er Quintilianus, og som da i sorg nevner hans nylige død som et stort tap; da Quintilianus' verk var ferdigstilt en gang rundt år 90 e.Kr. har det gitt øvre grense for Flaccus' død.

Argonautica

Hans eneste bevarte verk, Argonautica, dedikert til keiser Vespasian da han dro til Britannia, ble skrevet i løpet av beleiringen, eller kort tid etter erobringen, av Jerusalem ved Titus i 70 e.Kr. Da det er gitt hentydninger til utbruddet av Vesuv i år 79, må komposisjonen av teksten ha tatt en lang tid.
Argonautica er et episk dikt som antagelig hadde til hensikt å være i åtte bøker (bokruller), skjønt det kan også ha vært til hensikt å være i ti eller tolv bøker da sistnevnte ville tilsvare med Vergils Æneiden, en viktig poetisk rollemodell. Argonautica er skrevet i tradisjonell daktylisk heksameter (tilsvarende Iliaden og Æneiden), og gjenforteller den greske helten Jasons søken etter det gylne skinn. Diktets tekst, slik det har overlevd, er i en meget fragmentert tilstand. Det avsluttes så brått med forespørselen til Medeia om å følge med Jason på hans sjøreise hjem, at det er antatt av de fleste moderne forskere at diktet aldri ble sluttført. Diktet er en fri etterligning og i deler kun en oversettelse av Apollonios Rhodios' gresk Argonautika, og som er ham «overlegen i arrangement, livaktighet, og karakterbeskrivelse». Den kjente emnet om Jason og argonautenes reise hadde allerede blitt behandlet på latinske vers i en populær versjon av Varro Atacinus. Hensikten med Flaccus' verk har vært å glorifisere Vespasians prestasjoner i å sikre romersk styre i Britannia og således åpne opp havet for navigasjon (slik Jason og argonautene åpnet opp Svartehavet for grekerne).

Stil

Flaccus latinske «diksjon er ren, hans stil korrekt, og hans versebygning er jevn om enn monoton. På den annen side er han helt uten originalitet, og hans poesi, om enn fri fra grelle feil, er kunstferdig og kunstferdig kjedelig. Hans språkmodell var Vergil som han selv var langt underlegen i smak og glans. Hans trettende framvisning av kunnskap, retoriske overdrivelser og utsmykninger gjør ham vanskelig å lese, noe som uten tvil er årsaken for at han aldri ble populær i sin samtid.»
Let's Put Out the Lights (and Go to Sleep)

«Let's Put Out theLights (and Go to Sleep)» er en amerikansk populærmusikksang med melodi og tekst av Herman Hupfeld. Den ble publisert i 1932.

Norsk versjon

Finn Bø har skrevet en norsk tekst. På norsk bærer den tittelen «Han Ka'l – vort ideal».
Ankara

Historie

Ankara var opprinnelig en blomstrende frygisk bosetning langs den persiske kongeveien, og ble sentrum for en av de galliske stammene som omkring år 200 f.Kr. I år 25 f.Kr. ble Ankara hovedstad i den romerske provinsen Galatia. Etter hvert som byen suksessivt ble erobret av romere, persere, arabere, tyrkere og Det osmanske riket, mistet byen mye av sin betydning.
Etter første verdenskrig og undergangen til Det osmanske riket ble byen i 1923 gjort til hovedstad av Kemal Atatürk

Økonomi og infrastruktur

Ankara er kjent for ullen fra den langhårede geiterasen som er oppkalt etter byens tidligere navn, Angora (angorageit, som gir ull som betegnes som mohair). I dag er byen et viktig økonomisk sentrum for regionen.

Utdannelse

Det ligger flere universiteter i Ankara, deriblant Çankaya University.

Kommunikasjon og transport

Ankaras infrastruktur er blitt kraftig forbedret de siste årene. Tidligere var veiene av dårlig standard, men i dag er hovedfartsårene så godt utbygd at selv vestlige turister er fornøyd.
Ankaras hovedflyplass Esenboğa internasjonale lufthavn ligger 28 km nordøst for byen og er blitt kraftig opprustet og modernisert de siste årene.
Ankara Intercity Bus Terminal (tyrkisk: Ankara Şehirlerarası Terminal İşletmesi, AŞTİ) er nerven i byens buss-system, som dekker alle byedeler.
Sentralstasjonen «Ankara Garı» Turkish Republic Railways (tyrkisk: Türkiye Cumhuriyeti Devlet Demiryolları, TCDD) er et viktig knutepunkt mellom øst og vest i landet.
EGO (Elektrik Gaz Otobüs) driver kollektivtransporten i byen. Det finnes to t-banelinjer i Ankara og tre til er under bygging.
Det er fire direkte togtjenester mellom Istanbul og Ankara, en av dem er Anatoliaekspressen.

Sport

Ankara har tre lag i den øverste fotballigaen som kalles Süper Lig. De tre lagene er Gençlerbirligi SK, Ankaraspor og MKE Ankaragücü. Lagene må finne seg i å spille annenfiolin bak de største klubbene i Istanbul, og er følgelig ikke særlig kjent internasjonalt.
Tvedestrand Musikkorps

Tvedestrand Musikkorps med janitsjarbesetning holder til i Tvedestrand kommune. Korpset har faste øvinger på Middelskolen hver torsdag og dirigent er Rune Hansen.

Historie

Tvedestrand Musikkorps ble stiftet som Tvedestrand Ungdomskorps 10. april 1935 og hadde ved starten 12 medlemmer pluss dirigent.
Korpsets første styre besto av Johan Taxt (formann), Gunnar Homdrum, Knut Tjøgersen, Olaf R. Walle, Odd Erichsen og suppleant Håkon Thorbjørnsen.  
Øvelsene foregikk i Totalavholdsforeningens lokaler i Tvedestrand og den første dirigenten var Thor Walle, som hadde dirigentpinnen til krigen kom i 1940.  
Under krigen ble virksomheten lagt ned.  Da aktiviteten skulle gjenopptas etter krigen var dessverre både protokoller og flere instrumenter forsvunnet. De første årene etter krigen var det ikke faste øvelser og aktiviteten bare sporadisk, gjerne i samarbeid med Tvedestrand Guttemusikkorps.  Dirigent til 1949 var Einar Skaar.  
På møte 21. oktober 1949 ble endelig korpset reorganisert og nytt styre valgt.  Man kom i gang med faste øvelser, først en, siden to ganger i uka.  Dirigent fra 1949 var Arne Landaas.  
Høsten 1950 ble det stiftet egen dameforening, som hadde mesteparten av æren for at korpset kunne opptre i nye uniformer i 1953.  Korpset hadde på denne tida ca. 20 aktive medlemmer og øvelsene foregikk i Folkeskolens gymnastikksal.
Anomolyna

Utseende

Små til middelsstore (8–13 millimeter), avlange, blanke, gulbrune oldenborrer. Snuten (clypeus) er oval med tverr-rader av stive hår. Antennene er ti-leddete med en fire-leddet vifte. Pronotum er rundet og noe bredere enn dekkvingene, som er parallellsidige. Bare hannene har blitt beskrevet.

Utbredelse

Slekten er utbredt i det vestlige og sørvestlige Madagaskar.
Masayuki Nakagomi

Karriere

Masayuki Nakagomi startet sin profesjonelle karriere i Toshiba i 1990. Han har også spilt for PJM Futures og Avispa Fukuoka.
Gjelbreen

Gjelbreen er en isbre som ligger sentralt i Sør-Rondane i Dronning Maud Land. Den er om lag 40 kilometer lang og strømmer nordover mellom Brattnipene og Mefjell.
Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble framstilt av norske kartografer i 1957.
Brønnboring

Brønnboring er boring av brønn for å skaffe vann i områder hvor felles kommunal vannforsyning ikke kan levere vann. Det kan være på øyer eller i hytteområder hvor kommunal infrastruktur ikke er etablert. Mens det før var vanlig å grave brønner, er det nå mest vanlig å bore brønner. En rekke firmaer tilbyr brønnboring. Norges geologiske undersøkelser skal ha melding ved brønnboring. Ettersom brønnboring berører grunnvannet i en region, er det viktig for myndighetene å ha oversikt over bruken av dette.
Vestnorsk Brunnboring er Norges eldste brønnboringsfirma.

Brønnboring og uhjelp

I land hvor vann er en knapphetsressurs, kan brønnboring fungere som god utviklingshjelp og endre kvinners livssituasjon ved at de slipper å gå lange avstander for å hente vann. En rekke hjelpeorganisasjoner har derfor brønnboring som del av sine hjelpeprogrammer. Kirkens Nødhjelps program Jobb for livet har flere prosjekter relatert til brønnboring.
Studentforeningen ved Handelshøyskolen BI i Oslo

Organisasjon

SBIOs øverste organ er generalforsamlingen som velger styre og ledelse hvert år. SBIO består i 2017 av 15 linjeforeninger som representerer alle studieretninger ved BI i Oslo. 
I tillegg kommer 37 interesseutvalg, 8 stabsfunksjoner og 7 prosjekter. Foreningen har også eierinteresser i tre aksjeselskap. SBIO eier 100% av Studentavisen Inside AS (studentavisen ved Handelshøyskolen BI) og SBIO Kroa AS (studentkroa på Handelshøyskolen BI), samt 34% av StudConsult AS (studentdrevet konsulentselskap). SBIO har 3 ansatte, to på heltid og en på deltid.

Historie

SBIO ble opprettet den 15.05.2005, og er et resultat av en sammenslåing av studentforeningene fra de tidligere BI Høyskolene i Oslo-området; BI Sandvika (ca.1500 studenter), BI Oslo (ca.1200 studenter), BI Norges Markedshøyskole (ca.2500 studenter), 
BI Norges Varehandelshøyskole (ca.350 studenter) og BI Ekeberg. Fusjon – og integrasjonsprosessen av studentforeningene ble ledet av et interimsstyre bestående av ledere fra studentforeningene ved de respektive skolene; Ole Petter Leite (BI Norges Markedshøyskole), Jon Kåre Stene (BI Oslo), Herman Sjøberg (BI Sandvika) og Arne Langeland (BI Norges Varehandelshøyskole).
I 2010 ble det gjort store endringer i studentforeningen da styret i samarbeid med ledelsen lanserte strategien til studentforeningen. Med fokus på internasjonalisering, studentaktiviteter og kontakt med næringsliv fikk foreningen et løft.
Duetrost

Utseende

Duetrosten er 26-29 cm lang og veier opp til 140 gram. Ligner måltrosten, men er større med lengre stjert, er lysere i fjærdrakta og står mer opprett. I flukt verker fuglen kraftfull og flyg i lengre boger enn måltrosten. På rygg og skuldrer er duetrosten gråbrun med snev av olivenbrunt. De tre ytre halefjærene på hver side har kvitt i indre kanten mot spissen. Vingedekkfjærene på undersidene er kvite. Halsen, brystet, buken og undergumpen er kvite med svartaktige runde flekker. Strupen er uten flekker. De fleste fuglene har en mørk flekk på hver side av brystet i overkant av vingene.
Sangen ligner svarttrosten sin, men er kortere og skarpere. Lokkelåten er "trr" eller "zrr".

Utbredelse

Artens hekkeområde ligger i den vestre og sentrale delen av Palearktis, fra Polarsirkelen i nord til fjelltrakter i Nord-Afrika, Lilleasia og Himalaya i sør.
Fuglen hekker på Østlandet nord til vannskillet mot Trøndelag. Mot vest hekker fuglen til og med Agder og til dels i Rogaland. Elles på Vestlandet og i Trøndelag er hekking sjeldent. I nord hekker fuglen spredt i furuskogene i Pasvik. Den er også observert i Alta, Finnmark, men hekking er ikke bekreftet der. Duetrosten er typisk knyttet til tørre og åpne furuskoger med lite undervegetasjon. Den kan også finne seg til rette i kulturlandskapet, i skogkanter og treklynger.

Hekking

Hannen markerer territoriet med sang snart etter at han er kommet tilbake fra vinteroppholdet. Han bruker gjerne en fast sangplass, men kan også markere territoriet med sangflukt. Sangen holder fram ut juni, men høres lite etter at egga er lagt. Blir et nytt kull lagt kan sangen ta seg opp igjen. Hekketerritoriet er  mye større enn tilsvarende for måltrost og svarttrost. Reiret blir plassert i bartre, ute på solide greiner. Det ligner gråtrostens reir, men er noe mer slurvet bygd, og med mer mose. Duetrostene kan hekke i glisne kolonier, men oftest hekker de i solitære par. Reira blir forsvart kraftig mot mindre rovdyr og rovfugler. Mot menneska er reaksjonen ulik, men som regel holder fuglene seg på avstand. Fuglen kan trykke hardt på egga når de blir forstyrra. Når ungene er kommet kan duetrostene angripe på gråtrosten sitt vis. 
Hunnen legger 4-6 egg i mai-juni, lengst sør i landet kanskje allerede i april. Ungene blir i reiret 16-17 dager. Foreldra forer de to veker etter at de er ute. Familien drar fra hekkeområdet raskt og lever nomadisk resten av sommeren.

Føde

Fuglen et marker, insekt og insektlarver, og bær.

Trekkforhold

Duetroster på trekk er lett kjennelege på den raspende låta. De kommer til hekkeplassene straks snøen er reist, de første i slutten av mars, størsteparten i april. Hunnen kommer ei veke etter hannen. Som andre troster drar de sørover i september-oktober. Er det mye frukt og bær kan duetrosten en sjelden gang overvintre. Vinterkvartera ligger lengst sør i Vest-Europa. I kalde vintrer drar mange til Nord-Afrika.